आलासन में दीक्षा निमित रत्नत्रयी महोत्सव का आगाज आज से
17 जनवरी को महाराष्ट्र मे होगी दीक्षा
निकटवर्तीआलासन गांव में संघवी सुरेश कुमार मनोहरमल जैन परिवार की ओर से तीन दिवसीय दीक्षा निमित र|त्रयी महोत्सव का आयोजन किया जाएगा। महोत्सव का आगाज शुक्रवार को जयानंद सूरीश्वर महाराज साध्वी वसन्तबाला श्रीजी के नगर प्रवेश के साथ होगा। आयोजक परिवार के सुरेश कुमार ने बताया कि शुक्रवार प्रात: जैन मुनि श्रमण-श्रमणी वृंदों के साथ नगर प्रवेश करेंगे। नगर प्रवेश पर गांव के मुख्य चोहटे पर संघवी परिवार की ओर से सामैया कर स्वागत किया जाएगा। इसके बाद जैन मुनि गाजेबाजे के साथ वरघोड़े के रूप में कार्यक्रम स्थल पर पहुंचेंगे। यहां महाराज धर्मसभा को संबोधित करेंगे। इसी तरह महोत्सव के तहत मनमोहन पाश्र्वनाथ जैन मन्दिर में दोपहर को पूजन होगा तथा रात्रि में प्रभु भक्ति का आयोजन किया जाएगा। महोत्सव के दूसरे दिन शनिवार प्रात: परमात्मा की रथ यात्रा दीक्षार्थी कुमारी शिल्पा का भव्य वर्षीदान वरघोड़े का आयोजन किया जाएगा। इसके बाद जैन मुनियों के प्रवचन, दोपहर में पूजन रात्रि में प्रभु भक्ति का आयोजन किया जाएगा। महोत्सव के अंतिम दिन रविवार प्रात: जैन संतो के प्रवचन, दोपहर में पूजन तथा रात्रि में प्रभु भक्ति के साथ विदाई कार्यक्रम का आयोजन किया जाएगा।
प्रसादी का हुआ आयोजन
दीक्षामहोत्सव को लेकर आयोजक परिवार द्वारा गुरूवार को ३६ कौम के लिए प्रसादी का आयोजन किया गया। चमत्कारी प्रकट हनुमान मन्दिर में आयोजित प्रसादी कार्यक्रम में संघवी परिवार के निमंत्रण पर बडी संख्या में ग्रामीणों ने उत्साह के साथ भाग लेकर प्रसादी ग्रहण की।
दुल्हन की तरह सजाया आलासन गांव
महोत्सवको लेकर संघवी परिवार की ओर से आलासन गांव को विभिन्न रंग-बिरंगी रोशनी स्वागत द्वार से दुल्हन की तरह सजाया गया हैं। वही महोत्सव को लेकर जैन समाज के लोगों में खासा उत्साह है। आयोजक परिवार की ओर से मनमोहन पाश्र्वनाथ जैन मंदिर आदि जिनालयों को सजाया गया है।
सायला. निकटवर्तीआलासन में र|त्रयी महोत्सव के तहत की गई सजावट।
आलासन निवासी संघवी मुकेश कुमार मनोहरमल जैन की 23 वर्षीय पुत्री मुमुक्षु दीक्षार्थी कुमारी शिल्पा की दीक्षा 17 जनवरी 2016 रविवार को महाराष्ट्र के गोरेगांव में होगी। मुमुक्षु कुमारी शिल्पा जैन मुनि उदयप्रभविजय महाराज आदिठाणा साध्वी काव्यर|ा श्रीजी आदिठाणा की निश्रा में संयम पथ अंगीकृत करेगी। दीक्षार्थी के परिजनों ने बताया कि उनकी पुत्री कुमारी शिल्पा ने तमिलनाडु के कोयम्बटूर से बीकॉम सीए की पढाई की हैं। जो पिछले चार सालो से प्रभु भक्ति में लीन हैं। चार वर्षों में मुमुक्षु ने जैन संतो की निश्रा में विभिन्न तप-उपधान, विहार किया हैं।
संघवी मनोहरमल जैन परिवार की ओर से पोनीदेवी प|ी मनोहरमल जैन का तीन दिवसीय जीवित महोत्सव भी मनाया जा रहा हैं। महोत्सव में विभिन्न धार्मिक कार्यक्रमो का भी आयोजन किया जाएगा।
bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva